Beatissime pater. – Si parrochialis ecclesia Ulsboy Aboensis dioecesis, que de jure patronatus laycorum existit, per obitum quondam N., illius ultimi possessoris, extra Romanam curiam defuncti, vacans, ad quam sic vacantem devotus orator vester Petrus Jacobi, rector parrochialis ecclesie Storcholmensis Ussellensis (!) dioecesis per illius patronos loci ordinario presentatus et per eundem ordinarium institutus fuit, possessione subsecuta, eidem parrochiali Storcholmensi quamdiu illam obtineret uniretur, [annecteretur] et [incorporaretur] profecto commoditatibus oratoris non modicum consuleretur, supplicat igitur sanctitati vestre dictus orator, quatenus sibi specialem gratiam facientes parrochialem ecclesiam Ulsboy, cuius fructus etc. quatuor marcharum argenti secundum communem extimationem valorem annuum non excedunt, dicte parrochiali ecclesie Storcholmensi, cujus fructus etiam quatuor marcharum argenti similium non excedunt, premisso sive alio quovis modo et ex cujuscumque persona seu adhuc per obitum dicti N. aut liberam resignationem ejusdem in Romana curia vel extra eam etiam coram notario publico et testibus sponte factam aut constitutionem Execrabilis vel c. De multa vacet, etiam si devolutione affecta, specialiter vel alias generaliter reservata, litigiosa, cujus litis status etc. existat, eidem parrochiali ecclesie de Storcholmensi ad vitam ipsius oratoris et quamdiu illam obtinuerit unire, annectere et incorporare, ita quod liceat sibi de illius fructibus disponere etc. dignemini de gratia speciali, non obstantibus constitutionibus et ordinationibus apostolicis etiam regulis cancellarie de unione ad partes etc. vocata etc., cui pro hac vice derogare placeat, ceterisque contrariis quibuscumque cum clausulis oportunis. Concessum ut petitur in presentia domini pape. Jo. Casertanus. Et cum absolutione a censuris ad effectum etc.; et quod obstantie beneficiales oratoris ac verus et ultimus dicte ecclesie Ulsboy vacationis modus et nomen et cognomen dicti defuncti pro expressis habeantur vel exprimi possint in litteris; et de unione hujusmodi ad vitam in forma gratiosa cum derogatione regule de unione committenda; et quod liceat oratori exprimere qualiter sibi de ambabus fuit provisum; et quod major et verior specficatio premissorum etiam fructuum augendo vel minuendo, regula non obstante ac nominum, cognominum qualitatis situatus etc. fieri possit in litteris. Concessum. Jo. Casertanus. Dat. Rome apud Sanctum Petrum predie kalend. novembris anno secundo.